ก่อนอื่นต้องขอโทษด้วยที่เอาเรื่องแบบนี้มาพูด คือตอนนี้ผมอายุ 22 นะครับมีอาการท้องผูกมานานถ่ายบ้างไม่ถ่างบ้าง ซึ่งที่จำได้เริ่มมีอาการท้องผูกมาไม่ต่ำกว่า 7-8 เดือนแบบถ่ายบ้างไม่ถ่ายบ้างจนมาถึงตอนนี้ ผมเริ่มแปลกใจว่าทำอุจจาระถึงมีขนาดเล็กลงเป็นล่ำๆถ่ายไม่ได้เต็มที่ ตอนนี้กลัวว่าจะมีโอกาสเป็นมะเร็งไหมครับเหมือนก่อนที่เป็นท้องผูกมันเป็นหายๆเป็นๆ เลยไม่ไปหาหม้อ อีกอย่างผมนั่งในห้องน้ำนาน กินอหารที่ไม่กรากใยชอบกินหมูกินเหล้าสูบบุหรี่ การที่เราถ่ายอุจจาระเป็นก้อนเลยเป็นล่ำผมจะมีโอกาสเป็นเป็นมะเร็งไหมครับ ใครเคยมีอาการแบบนี้บ้างครับ ขอรบกวนด้วยนะครับ สอนการแก้ปัญหาเรื่องท้องผูก
สวัสดีครับ อาการที่ เป็นนั้นเป็นกลุ่มอาการที่ไม่ค่อยจำเพาะเจาะจงสามารถเกิดได้จากหลายสาเหตุด้วยกันครับ แต่จากอายุและอาการท้องผูกสลับท้องเสียเรื้อรัง รู้สึกถ่ายไม่สุดเป็นอาการที่พบได้ในกลุ่มอาการลำไส้แปรปรวน (Irritable Bowel Syndrome)หรือโรคไอบีเอสครับ เป็นโรคลำไส้ที่ทำให้เกิดอาการปวดท้อง แน่นท้อง ไม่สบายท้อง มีปัญหาเกี่ยวกับระบบขับถ่าย ท้องผูก ท้องเสีย ท้องผูกสลับกับท้องเสีย หรืออั้นอุจจาระไม่อยู่ ซึ่งมักเป็นผลมาจาก ปัจจัยเสี่ยงต่าง ๆ เช่น ความเครียด การรับประทานอาหาร มีคนในครอบครัวที่มีสมาชิกเป็นโรคลำไส้แปรปรวน จะมีแนวโน้มในการเกิดโรคนี้ได้มากกว่า มักพบมากในช่วงวัยรุ่นตอนปลายถึงช่วงประมาณอายุ 40 ปีครับอาการหลักๆมีความหลากค่อนข้างมากครับตั้งแต่ อาการไม่สบายท้อง แน่นท้อง ท้องอืด ท้องเฟ้อ มีแก๊สในท้องมาก ปวดท้องมากหลังรับประทานอาหาร และอาการจะดีขึ้นหลังการขับถ่าย ท้องผูก ท้องเสีย ท้องผูกสลับกับท้องเสีย อุจจาระแข็งหรือนิ่มกว่าปกติ อุจจาระไม่สุด อุจจาระมีเมือกใสหรือสีขาวปนออกมา อั้นอุจจาระไม่อยู่เป็นต้นครับแนวทางการรักษาทำได้โดยบรรเทาอาการของโรค เพื่อให้ผู้ป่วยใช้ชีวิตได้ตามปกติมากที่สุดครับ ในผู้ป่วยที่มีอาการไม่รุนแรงรักษาได้โดยจัดการกับปัจจัยที่ทำให้เกิดโรค เช่น ความเครียด การรับประทานอาหาร การใช้ชีวิต หรือต้องใช้ยาในการรักษาผู้ป่วยที่มีอาการรุนแรงครับ การดูแลตัวเองคร่าวๆมีดังนี้ครับรับประทานอาหารที่อุดมไปด้วยเส้นใยละลายน้ำ เช่น กล้วย แอปเปิ้ล แครอท ในผู้ป่วยที่มีอาการท้องผูกการดื่มน้ำมาก ๆ ส่วนในผู้ที่มีอาการท้องเสียควรลดปริมาณการรับประทานอาหารที่มีเส้นใยไม่ละลายน้ำ เช่น ซีเรียล ถั่ว ธัญพืช เป็นต้นหลีกเลี่ยงการรับประทานอาหารประเภทคาร์โบไฮเดรตที่ย่อยยาก เพื่อลดการเกิดแก๊สในท้อง และท้องอืด เช่น ถั่ว นมจากสัตว์ ผลิตภัณฑ์จากข้าวสาลี ถึงอาหารแปรรูป และอาจรับประทานข้าวโอ๊ตเพื่อช่วยบรรเทาอาการท้องอืดได้รับประทานอาหารตรงเวลา ไม่ควรอดอาหาร และไม่ควรรีบรับประทานเกินไปดื่มน้ำอย่างน้อยวันละ 8 แก้วหลีกเลี่ยงเครื่องดื่มที่มีส่วนประกอบของคาเฟอีน เช่น ชา กาแฟ รวมถึงเครื่องดื่มแอลกอฮอล์และน้ำอัดลมหลีกเลี่ยงการรับประทานสารให้ความหวานซอร์บิทอล มักพบในหมากฝรั่ง เครื่องดื่มบางชนิด เช่นโค้กซีโร่ แป๊ปซี่เม็กซ์ เป็นต้นออกกำลังกายเป็นประจำ เช่น ทำสมาธิ โยคะ พิลาทิส ไทเก็ก เดิน วิ่ง หรือว่ายน้ำ จะช่วยผ่อนคลายความเครียด กระตุ้นการทำงานของระบบขับถ่าย และทำให้ผู้ป่วยมีอารมณ์ดีขึ้น แต่ไม่ควรออกกำลังกายหักโหมจนเกินไปการรับประทานผลิตภัณฑ์เสริมอาหารโปรไบโอติกส์ (Probiotics)ซึ่งช่วยเสริมสร้างปรับสมดุลของระบบย่อยอาหารได้ โดยจะมีแบคทีเรียที่เป็นมิตรต่อร่างกาย ช่วยสร้างสมดุลให้กับแบคทีเรียที่อยู่ในลำไส้ครับอย่างไรก็ตาม ขอแนะนำให้ ลองไปปรึกษากับคุณระบบทางเดินอาหารเพื่อการวินิจฉัยที่แน่ชัดและแนวทางการรักษาที่เหมาะสมกับ มากที่สุดนะครับ